РЕПУБЛИКА СРБИЈА

ГРАД ПРОКУПЉЕ

ГРАДСКА УПРАВА

Одељење за урбанизам, стамбено-

комуналне делатности и грађевинарство

Број: 501-64/2023-05

Датум: 07.06.2023. године

 На основу члана 63. став 3. и члана 69. Закона о управљању отпадом („Службени гласник РС“, број 36/09, 88/10, 14/16, 95/18 – др. закон и 35/23) Одељење за урбанизам, стамбено-комуналне делатности и грађевинарство Градске управе Града Прокупља објављује следеће

**ОБАВЕШТЕЊЕ**

**О ПРИЈЕМУ ЗАХТЕВА ЗА**  **ИЗМЕНУ И ДОПУНУ РЕШЕЊА О ИЗДАВАЊУ ДОЗВОЛЕ ЗА УПРАВЉАЊЕ ОТПАДОМ ОПЕРАТЕРА**

**„ЛАЗАР 018“ Д.О.О. КРАЉЕВО**

Оператер „ЛАЗАР 018“ д.о.о., ул. Игманска 8/3, Краљево, са матичним бројем 21405035 и шифром претежне делатности 4677- трговина на велико отпацима и остацима, поднео је Одељењу за урбанизам, стамбено-комуналне делатности и грађевинарство Градске управе Града Прокупља захтев, број 501-64/2023-05 од 07.06.2023. године, за издавање решења о измени и допуни решења о издавању дозволе за складиштење неопасног отпада на локацији у ул. Добричка 42, на катастарској парцели бр. 1820/4 К.О. Прокупље-град, на територији града Прокупља, у складу са Законом о о управљању отпадом („Службени гласник РС“, број 36/09, 88/10, 14/16, 95/18 – др. закон и 35/23).

 Постројење се успоставља и на катастарској парцели бр. 1820/5 К.О. Прокупље-град, где се поставља плато за пријем и разврставање отпада површине 50 m2 и сепараотор масти и уља за третман атмосферских вода које се сливају са платоа.

 Заинтересовани органи, организације и јавност могу извршити увид у податке и захтев оператера, као и доставити своја мишљења и предлоге, у просторијама Градске управе Града Прокупља, улица Таткова бр. 2, канцеларија бр. 3, сваког радног дана у термину од 11-15 часова, 30 дана од дана објављивања овог обавештења, односно до 07.07.2023. године.

 Саветник за процену утицаја

 на животну средину

 дипл. хем. Светлана Момчиловић